recursal/SuperWikiNEXT-32B huggingface dataset:
**Ասքյոյի կամուրջ** (նորվ.՝ Askøybrua), կամուրջ, որը միացնում է Նորվեգիայի Բերգեն և Ասկյոյ քաղաքները միմյանց։ Բացվել է 1992 թվականի դեկտեմբերին։

Ասքյոյի կամուրջը Նորվեգիայի կանգուն մնացած ամենաերկար կամուրջներից ամենահինն է։ Կամրջի ընդհանուր երկարությունը կազմում է 1057 մետր։

Այն գտնվում է ծովի մակարդակից 62 մետր բարձրության վրա։

Պատմություն
-----------

Բերգենի և Ասկյոյի միջև կամուրջ կառուցելու պլանը գոյություն ուներ դեռևս 1960-ականներին։ Կամրջի նախագիծն առաջնորդության առաջին անգամ ներկայացվել է 1960 թվականին։

1977 թվականին Հորդալանդի բարձրագույն խորհուրդը հավանություն է տվել կամրջի և մայրուղու ստեղծման աշխատանքներին և առաջարկել իր հովանավորությունը։ Կամրջի ստեղծման համար սկսվել է դրամահավաք։ 1987 թվականին ընդունվել է այն որոշումը, որ Նորվեգիայի ղեկավարությունը պաշտոնապես թույլատրում է Բերգեն քաղաքի շրջակայում կառուցել կամուրջ, որը կմիացնի քաղաքը հարակից խոշոր կղզու հետ։

1989 թվականի ապրիլի 24-ին սկսվել են Ասքյոյի կամրջի ստեղծման շինարարական աշխատանքները։ 1992 թվականին ավարտվել է կառույցի շինարարությունը։

Կամրջի պաշտանական բացման արարողությունը Նորվեգիայում տեղի ունեցավ 1992 թվականի դեկտեմբերի 12-ին։ Այդ արարողությանը ներկա էին մի շարք բարձրաստիճան անձիք, այդ թվում Նորվեգիայի տրանսպորտի և կապի նախարարը։ Կայն հազարավոր հանդիսականներ։

Ասքյոյի կամուրջը հանդիսանում է Սկանդինավյան թերակղզու երկրներում տեղակայված խոշորագույն կամուրջներից մեկը՝ 1057 մետր երկարությամբ։

Տես նաև
-------

* Ֆրեդրիկստադի կամուրջ

Ծանոթագրություններ
------------------

1. ↑  "Structurae (en): Askøy Bridge (1992)". *Structurae*. Retrieved 2008 թ․ հոկտեմբերի 31.
2. ↑  "Askøy Bridge" (PDF) (in English). Aas-Jakobsen. Արխիվացված է the original (PDF) 2012 թ․ ապրիլի 14-ին. Retrieved 2008 թ․ փետրվարի 25. `{{cite web}}`: Unknown parameter `|dead-url=` ignored (`|url-status=` suggested) (help)CS1 սպաս․ չճանաչված լեզու (link)

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Ասքյոյի կամուրջ** կատեգորիայում։ |


|  |
| --- |
| 
  **Աշխարհագրություն**   **Նորվեգիա**
 |
**Արիֆ Շախբազ օղլի Հուսեյնով** (ադրբ.՝ Arif Şahbaz oğlu Hüseynov, հոկտեմբերի 30, 1943(1943-10-30), Qala, Խազարի շրջան, Բաքու, Ադրբեջանական ԽՍՀ, ԽՍՀՄ), սովետական, ադրբեջանցի նկարիչ, Ադրբեջանի Հանրապետության վաստակավոր նկարիչ (1992), Ադրբեջանի Հանրապետության ժողովրդական նկարիչ (2006), գրքերի պատկերազարդման հեղինակ երեխաների և մեծերի համար։

Կենսագրություն
--------------

Արիֆ Հուսեյնովը ծնվել է 1943 թվականին, Բաքվի Կալա գյուղում։ 1960-1962 թվականներին սովորել է Ազիմ Ազիմզադեյի անվան արվեստի դպրոցում։ 1965-1972 թվականներին սովորել է Ադրբեջանի մշակույթի և արվեստի պետական համալսարանում։ Այժմ Արիֆ Հուսեյնովի գործերը ցուցադրվում են Ադրբեջանի արվեստի ազգային թանգարանում, Մոսկվայի Արևելյան ժողովուրդների արվեստի պետական թանգարանում, Ադրբեջանի պետական արվեստի պատկերասրահում, ինչպես նաև մասնավոր հավաքածուներում Новости-Культура Archived 2019-12-24 at the Wayback Machine.:

1975 թվականից նա նկարիչների միության անդամ է։ Նրա մենակատար ցուցահանդեսները մինչ այժմ անցկացվում են աշխարհի տարբեր քաղաքներում `Մոսկվայում, Պրահայում, Ստամբուլում, Տոկիոյում և Բաքվում։

Ծանոթագրություններ
------------------

1. ↑  ILLUSTRATING LIFE - AZERBAIJANI ARTIST ARIF HUSEYNOV
2. ↑  "Creative life of Arif Huseynov". Արխիվացված է the original 2019 թ․ հունվարի 31-ին. Retrieved 2019 թ․ դեկտեմբերի 24. `{{cite web}}`: Unknown parameter `|dead-url=` ignored (`|url-status=` suggested) (help)

Աղբյուրներ
----------

* Arif Hüseynov, Azərbaycan nağılı, Bakı, 2012.

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | BNF: 16747069p · ISNI: 0000000433945924 · NKC: jo2014817463 · VIAF: 308251957 · WorldCat VIAF: 308251957 |

 |
Արկտիկական անապատը նշված է մոխրագույնով
**Արկտիկական անապատ** (անգլ.՝ Arctic desert), Հյուսիսային Սառուցյալ օվկիանոսի ավազանի, արկտիկական աշխարհագրական գոտու մաս։ Դա բնական գոտիներից ամենահյուսիսայինն է, բնորոշվում է արկտիկական կլիմայով։ Տարածքը ծածկված է սառցադաշտերով, խճաքարով և քարաբեկորներով։

Կլիմա
-----

Ձմռանը օդի ջերմաստիճանը ցածր է՝ մինչև -60 °С, հունվարին միջին ջերմաստիճանը կազմում է -30 °С, իսկ հուլիսին՝ +3 °С: Ձևավորվում է ոչ միայն բարձր լայնությունների ցածր ջերմաստիճաններով, այլ նաև ձնից տաքության արտացոլման՝ ալբեդոի հետ։ Մթնոլորտային տեղումների տարեկան քանակը կազմում է մինչև 400 մմ։ Ձմռանը հողը հագենում է ձյան շերտերով և հազիվ հալված սառույցից, որոնց մակարդակը կազմում է 75-300 մմ։

Կլիման Արկտիկայում շատ խիստ է։ Սառույցի և ձյան ծածկույթը մնում է գրեթե ամբողջ տարի։ Ձմռանն այստեղ երկար բևեռային գիշեր է (հս.լ. 75˚ - 98 օր, հս.լ. 80˚ -127 օր, բևեռի շրջանում՝ կես տարի)։ Դա տարվա ամենացուրտ ժամանակն է։ Ջերմաստիճանն հասնում է -40 °С և ավելի ցածր, փչում են ուժեղ փոթորիկներ, հաճախ բուք ու բորան է լինում։ Ամռանը շուրջօրյա լույս է լինում, սակայն տաքությունը քիչ է, հողը չի հասցնում ամբողջությամբ հալչել։ Օդի ջերմաստիճանը 0 °С-ից քիչ բարձր է։ Երկինքը հաճախ ամպամած է, անձրև է տեղում (երբեմն նաև ձյուն), օվկիանոսի մակերեևույթից ուժեղ գոլորշացման պատճառով գոյանում են խիտ մառախուղներ։

Բուսական և կենդանական աշխարհ
----------------------------

Արկտիկական անապատը գրեթե զուրկ է բուսականությունից։ Այստեղ չկան թփուտներ, քարաքոսերը և մամուռները համատարած ծածկույթ չեն գոյացնում։ Բուսականությունը մեծ մասամբ բաղկացած է բոշխից, որոշ հացազգիներից, քարաքոսերից և մամուռներից։ Բուսականությունը շատ դժվար է վերականգնվում։ Կենդանական աշխարհը գերազանցապես ծովային է։ Այստեղ հանդիպում են ծովացուլեր, փոկեր, ամռանը լինում են թռչնաշուկաներ։ Ցամաքային կենդանական աշխարհն աղքատ է՝ բևեռաղվես, սպիտակ արջ, լեմինգներ։

Արկտիկական անապատներ
--------------------

Արկտիկական անապատների գոտին բոլոր բնական գոտիներից ամենահյուսիսայինն է, տարածվում է Արկտիկայի բարձր լայնություններում։ Նրա հարավային սահմանը մոտավորապես անցնում է հս.լ. 71˚-ով։ Գոտին ներառում է Արկտիկական ավազանի կղզիները՝ Գրենլանդիան, Կանադական կղզեխմբի հյուսիսային հատվածը, Սվալբարդ կղզեխմբի, Ֆրանց Իոսիֆի Երկիրը, Հյուսիսային երկիրը, Նոր Երկիրը, Նորսիբիրական կղզիները, ինչպես նաև նեղ հատված Հյուսիսային Սառուցյալ օվկիանոսի առափնյայի երկայնքով՝ Յամալ, Գիդանի, Թայմիր և Չուկոտյան թերակղզիների սահմաններում։

Տես նաև
-------

* Բևեռային կլիմա
* Անտարկտիկական անապատ

Ծանոթագրություններ
------------------

1. ↑  "*Նատալիա Նովոսյոլովա*։ Հողերի տեսակները". Արխիվացված է the original 2016 թ․ օգոստոսի 14-ին. Retrieved 2016 թ․ օգոստոսի 3.
2. ↑  "Արկտիկական անապատ՝ ֆիզիկական աշխարհագրության տերմինների բառարան". Արխիվացված է the original 2008 թ․ հունվարի 17-ին. Retrieved 2008 թ․ հունվարի 17.
3. ↑  "Պորտալ «Արկտիկա-Ինֆո»". Արխիվացված է the original 2016 թ․ հունիսի 19-ին. Retrieved 2016 թ․ օգոստոսի 3.
Անվան այլ կիրառումների համար տե՛ս՝ Ասիվ Վոժ (այլ կիրառումներ)

**Ասիվ Վոժ** (ռուս.՝ Асыв-Вож), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Կուլոմ Յու գետի ձախ ափին՝ 20 կմ հեռավորության վրա։ Գետի երկարությունը կազմում է 21 կմ։

Ջրագրության տվյալներ
--------------------

Ռուսաստանի ջրային գրանցամատյանի տեղեկությունների համաձայն՝ գետը պատկանում է Դոնի Ռոստով ավազանային շրջանին, գետի ջրատնտեսային տեղամասը՝ Պեչորա, գետի ենթավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը Պեչորա։

Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

* Ջրային օբյեկտի կոդը հանրային գրանցմամբ — **03020200112103000015906**
* Կոդը ըստ հիդրոլոգիական հետազոտության (ՌԴ) — **103001590**
* Ավազանի կոդը — **03.02.02.001**
* Ծավալի համարը ըստ ՌԴ-ի — **03**
* Թողարկումը ըստ ՌԴ-ի — **0**

Ծանոթագրություններ
------------------

1. 1 2  "Պետական ջրային տվյալների գրանցում ըստ Ռուսաստանի Դաշնության։ Ասիվ Վոժ". Արխիվացված from the original on 2012 թ․ հուլիսի 18. Retrieved 2015 թ․ դեկտեմբերի 14.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames · ГВР |

 |
Անվան այլ կիրառումների համար տե՛ս՝ Ստեփան Եսայան (այլ կիրառումներ)
*Վիքիպեդիայում կան հոդվածներ Եսայան ազգանունով այլ մարդկանց մասին։*

**Ստեփան Ալեքսանդրի Եսայան** (նոյեմբերի 21, 1929(1929-11-21), Երևան, Հայկական ԽՍՀ, ԱԽՖՍՀ, ԽՍՀՄ - հունիսի 30, 2006(2006-06-30), Երևան, Հայաստան), հայ պատմաբան և հնագետ, պատմական գիտությունների դոկտոր, պրոֆեսոր (1989)։

Կենսագրություն
--------------

Ծնվել է 1929 թվականի նոյեմբերի 21-ին Երևանում։ 1948 թվականին ավարտել է Երևանի թիվ 8 դպրոցը, 1953 թվականին՝ ԵՊՀ պատմության ֆակուլտետը։ 1953-1956 թվականներին աշխատել է Երևանի էքսկուրսիոն վարչությունում։ 1956-1959 թվականներին եղել է Հայաստանի պատմության պետական թանգարանի գիտաշխատող։ 1959-1983 թվականներին եղել է Հայկական ԽՍՀ ԳԱ Հնագիտության և ազգագրության ինստիտուտի գիտաշխատող։ 1983-2001 թվականներին եղել է ԵՊՀ պատմության ֆակուլտետի հնագիտության ամբիոնի վարիչ, իսկ 2001-2006 թվականներին՝ նույն ամբիոնի պրոֆեսոր։

Ստեփան Եսայանը 1962 թ. պաշտպանել է թեկնածուական, 1974 թվականին՝ դոկտորական դիսերտացիա։ 1989 թ. դարձել է պրոֆեսոր։ Դեռևս ուսանողական տարիներին մասնակցություն է ունեցել Կարմիր բլուրի (1949-1967), Դվինի (1950-1959), Լճաշենի (1956-1959) պեղումներին։ Հետագայում ինքնուրույն արշավախումբ է գլխավորել Իջևան-Տավուշի (1960-1971), Այգևանի (1971-1987), Օշականի (1984) հնագիտական պեղումների ժամանակ։

Մահացել է 2006 թվականի հունիսի 30-ին Երևանում։

Գործունեություն
---------------

Երկարամյա պեղումների արդյունքներն ամփոփված են նրա 150-ից ավելի հոդվածներում և ութ մենագրություններում։ Եսայանը բազմիցս մասնակցել է հանրապետական, համամիութենական և միջազգային գիտաժողովների։

Նրա ղեկավարությամբ պաշտպանվել է թեկնածուական 8 ատենախոսություն։

Աշխատություններ
---------------

* Հին Հայաստանի զենքը և ռազմական գործը» (ռուսերեն, Երևան, 1966),
* Հյուսիսարևելյան Հայաստանի հնագույն ցեղերի մշակույթը (Երևան, 1976)
* Հին Հայաստանի քանդակը» (Երևան, 1980)
* Հին Հայաստանի բրոնզե գոտիները (գերմ. Մյունխեն, 1985)
* Հին Հայաստանի սպառազինությունը (ռուսերեն, Երևան, 1986)
* Օշական I (համահեղինակ, ռուսերեն, Երևան, 1988)։

Ծանոթագրություններ
------------------

1. 1 2  "Ս. Ա. Եսայանի կենսագրությունը ԵՊՀ-ի պատմության ֆակուլտետի կայքում". Արխիվացված է the original 2018 թ․ հունիսի 17-ին. Retrieved 2016 թ․ սեպտեմբերի 11.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Հայազգ · AV Production |
|  |
| Չափորոշչային վերահսկողություն | ՀԳՀԳ: 9613 · BNF: 16211291g · ISNI: 0000000081779765 · LCCN: n85288745 · VIAF: 111447711 · WorldCat VIAF: 111447711 |

 |
**«Արհեստ համարողութեան»**, թվաբանության դասագիրք վաճառականների համար, որը տպագրվել է 1675 թվականին Մարսելի՝ Սբ․ Էջմիածնի և Սբ․ Սարգսի տպարանում։

Պատմություն
-----------

Դասագրքի առաջաբանը և վերջաբանը գրաբար է, տեքստը՝ աշխարհաբար։ «Աշխարհաբար հայերեն» աշխարհաբար առաջին հրատարակչությունն է և մաթեմատիկայի հայկական առաջին տպագիր գիրքը։

Ըստ հայ մաթեմատիկոս, ֆիզիկամաթեմատիկական գիտությունների դոկտոր Գարեգին Պետրոսյանի՝ «Արհեստ համարողութեանն» ազատ թարգմանություն է գերմանացի մաթեմատիկոս Քրիստափոր Կլավիուսի «Գործնական թվաբանության համառոտ շարադրանք» լատիներեն ձեռնարկից։ Գրքում չկան մաթեմատիկական սահմանումներ և ապացույցներ, տրված են միայն գործնական հաշվումներ կատարելու եղանակներ, գործածված են տարբեր երկրների (Իտալիա, Ֆրանսիա, Իրան) չափ ու կշռի միավորներ։

Գրքի թարգմանիչը հայտնի չէ. կան տարբեր կարծիքներ, որ այն թարգմանել է Ոսկան Երևանցին, Հովհաննես Հոլովը, Մատթեոս Վանանդեցին։

«Արհեստ համարողութեան» նախապես ծրագրված է եղել հրատարակել «Գիրք վայելուչ եւ հարկաւոր հանուրց»-ի մեջ՝ որպես նրա մի մաս։

Տպագրվել է 1675 թվականին Մարսելի՝ Սբ․ Էջմիածնի և Սբ․ Սարգսի տպարանում։ Տպագրիչ՝ Սողոմոն Լևոնյան։ Գրքի տիտղոսաթերթին զետեղված է «Արհեստ համարողութեան։ Ամբողջ եւ կատարեալ…», ունի 151 էջ, 80, 8,7 x 5 սմ չափսերով։

Ծանոթագրություններ
------------------

1. ↑  "Մաթեմատիկա". *www.dasaran.am* (in անգլերեն). Արխիվացված է the original 2016 թ․ նոյեմբերի 13-ին. Retrieved 2023 թ․ հուլիսի 1. `{{cite web}}`: Unknown parameter `|dead-url=` ignored (`|url-status=` suggested) (help)

Գրականություն
-------------

* Պետրոսյան Գ. Մաթեմատիկան Հայաստանում հին և միջին դարերում, Ե. 1959։

|  |
| --- |
| *Այս հոդվածի կամ նրա բաժնի որոշակի հատված վերցված է*  «Հայ գրատպություն և գրքարվեստ» հանրագիտարանից, որի նյութերը թողարկված են՝ Քրիեյթիվ Քոմմոնս Նշում-Համանման տարածում 3.0 (Creative Commons BY-SA 3.0) թույլատրագրի ներքո։ |
Անվան այլ կիրառումների համար տե՛ս՝ Ասիվ Վոժ (այլ կիրառումներ)

**Ասիվ Վոժ** (ռուս.՝ Асыв-Вож), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Վոլ գետի ձախ ափին՝ 73 կմ հեռավորության վրա։ Գետի երկարությունը կազմում է 20 կմ։

Ջրագրության տվյալներ
--------------------

Ռուսաստանի ջրային գրանցամատյանի տեղեկությունների համաձայն՝ գետը պատկանում է Դոնի Ռոստով ավազանային շրջանին, գետի ջրատնտեսային տեղամասը՝ Պեչորա, գետի ենթավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը Պեչորա։

Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

* Ջրային օբյեկտի կոդը հանրային գրանցմամբ — 03020200112103000015371
* Կոդը ըստ հիդրոլոգիական հետազոտության (ՌԴ) — 103001537
* Ավազանի կոդը — 03.02.02.001
* Ծավալի համարը ըստ ՌԴ-ի — 03
* Թողարկումը ըստ ՌԴ-ի — 0

Ծանոթագրություններ
------------------

1. 1 2  "Պետական ջրային տվյալների գրանցում ըստ Ռուսաստանի Դաշնության։ Ասիվ Վոժ". Արխիվացված from the original on 2012 թ․ հուլիսի 18. Retrieved 2015 թ․ դեկտեմբերի 14.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | ГВР |

 |
Արհեստական բանականությունը իր կիրառությունը գտել է նաև խոհանոցում։ Այժմ կան խելացի սառնարաններ, հավելվածներ, որոնք դուրս են բերում բաղադրատոմսը լուսանկարից, խոհարար ռոբոտներ։ Այս ամենը արհեստական բանականության և մեքենայական ուսուցման միջոցով է կառավարվում։

Խելացի սառնարաններ
------------------

Առաջին խելացի սառնարանը` LG Internet Digital Dios-ը, ստեղծվել է LG-ի կողմից` 2000 թվականին։ Այժմ խելացի սառնարաններ արտադրում են LG, GE և Samsung կազմակերպությունները։

Խելացի սառնարանները ունեն սենսորային էկրան, որի միջոցով էլ նրանք կառավարվում են։ Խելացի սառնարանները կարող են բաղադրատոմսեր ստեղծել, հիմնվելով սառնարանում ունեցած մթերքներից։ Նրանք տեղեկացնում են, թե երբ է յուրաքանչյուր ապրանքի պիտանելության ժամկետը սպառվում, թե երբ է անհրաժեշտ փոխել ջրի ֆիլտրը։ Դուք նաև կարող եք խանութից տեղեկանալ արդյոք որևէ մթերքի կարիք ունեք, թե ոչ։

Նկարից բաղադրատոմս
------------------

Արհեստական բանականության միջոցով ստեղծվել է մի ծրագիր, որի միջոցով հնարավոր է պարզապես մի քանի վայրկյանում ուտեստի լուսանկնարի միջոցով ստանալ նրա բաղադրատոմսը։ Ծրագիրը ստեղծվել է Facebook AI-ի կողմից։ Ծրագիրը նախ դուրս է բերում բոլոր բաղադրիչները, ապա պատրաստման եղանակը։ Սակայն այն չի կարող ասել, թե ինչպիսի տապակի մեջ պետք է այն պատրաստել, ջեռոցի ջերմաստիճանը, ինչ ալյուր պետք է օգտագործել, և այլն։ Ծրագիրը կարող է ասել, թե ինչ բաղադրիչներ պետք է օգտագործել, ինչ հերթականությամբ պետք է խառնել բաղադրիչները։ Այսպիսով ծրագիրը դուրս է բերում ընդհանուր բաղադրատոմսը։

Խոհարար ռոբոտներ
----------------

Ինչպես հայտնի է բոլորին, ռոբոտաշինությունը գրավել է բազմաթիվ բնագավառներ։ Բացառություն չէ և խոհանոցը։ Այժմ կան բազմաթիվ ռոբոտ խոհարաներ, որոնք կպատրաստեն ճաշ, ապա կլվանան սպասքը։ Ռոբոտները ունակ են կատարել որոշ կարևոր ֆունկցիաներ սննդի պատրաստման համար։ Ռոբոտները կարող են մանրացնել սնունդը, նույնիսկ ամենադժվարները և ունենալ կատարյալ արդյունք։ Նրանք կարող են պատրաստել խյուս, օգտագործելով ամենատարբեր բաղադրիչները։ Ռոբոտների միջոցով հնարավոր է նաև կշռել բաղադրիչները և պատրաստել ուտեստներ հստակ չափաբաժիններով։ Ռոբոտները կարող են եփել ցանկացած մթերք, հիանալի կերպով վերահսկելով ջերմաստիճանը։ Բացառություն չեն նաև գոլորշիով պատրաստումը, հունցումը և հազարավոր ուտեստների պատրաստումը առանց որևէ մեկի միջամտության։

Նմանտիպ ռոբոտի օրինակ է Moley Robotics ընկերության Moley Kitchen-ը։

Ծանոթագրություններ
------------------

1. ↑  Lifewire, Renée Lynn Midrack Writer Renée Midrack is a former writer for; Technology, Where She Wrote on Emerging; Midrack, smart devices Midrack has been writing about technology for 15+ years our editorial process Renée Lynn. "What Is so Smart About a Smart Fridge?". *Lifewire* (in անգլերեն). Retrieved 2021 թ․ նոյեմբերի 12.`{{cite web}}`: CS1 սպաս․ թվային անուններ: authors list (link)
2. ↑  "Photo2recipe: рецепт блюда по одному фото". *Хабр* (in ռուսերեն). Retrieved 2021 թ․ նոյեմբերի 12.
3. ↑  "Խոհարար Ռոբոտ Խոհանոցում". Արխիվացված է the original 2021 թ․ նոյեմբերի 8-ին. Retrieved 2021 թ․ նոյեմբերի 12.

Գրականություն
-------------

Искусственный интеллект: современный подход(ռուսերեն)

superintelligence, paths, dangers, strategies(անգլերեն)

Leben 3.0:Mensch sein im Zeitalter Künstlicher Intelligenz(գերմաներեն)
**Ավետիս Գիտանյան** (արևմտ․՝ Աւետիս Կիտանեան, արաբ․՝ أواديس كيدانيان‎‎, նոյեմբերի 21, 1966(1966-11-21)), Լիբանանի զբոսաշրջության նախարարության ներկայիս նախարարը։ ՀՅԴ կուսակցության անդամ է։

Կենսագրություն
--------------

### Վաղ կյանք

Ավետիս Գիտանյանը ծնվել է 1966 թվականի նոյեմբերի 21-ին։ Միջնակարգ կրթությունն ստացել է Մեսրոպյան Հայկական կաթոլիկ ավագ դպրոցում։ Լիբանանի համալսարանում ստացել է դիպլոմ ֆիզիկայի բնագավառում։

### Կյանքը որպես ՀՅԴ անդամ

Նա Հայ Յեղափոխական Դաշնակցության անդամ է և տարբեր դերեր ունի կուսակցության աշխատանքներում։ Նա ընտրվել է որպես ՀՅԴ Զավարյան ուսանողական ասոցիացիայի նախագահ և ներկայացրել է ՀՅԴ կուսակցությունը լիբանանյան կուսակցություններում, ինչպես նաև այլ համաժողովներին։ Նա մասնակցել է կուսակցությունների միջազգային համաժողովներին, որոնք անցկացվել են Ղազախստանում և Կամբոջայում։

1998 թվականին Ավետիս Գիտանյանն առաջին անգամ ընտրվել է Լիբանանի ՀՅԴ Կենտրոնական կոմիտեի անդամ։ 2001 թվականից 2005 թվականը եղել է Լիբանանի ՀՅԴ Կենտրոնական կոմիտեի վերակացուն։ 2009 թվականից եղել է Վանա ձայնի տնօրենը։ 2015 թվականին եղել է Լիբանանի ՀՅԴ Կենտրոնական կոմիտեի փոխներկայացուցիչը։

### Անձնական կյանք

Ամուսնացած է, ունի երկու զավակ։

Ծանոթագրություներ
-----------------

1. 1 2 3 4  Avedis Guidanian's biography in Aztag Daily Newspaper
2. ↑  "Lebanon Ministry of Tourism Website". Արխիվացված է the original 2017 թ․ սեպտեմբերի 6-ին. Retrieved 2017 թ․ նոյեմբերի 2. `{{cite web}}`: Unknown parameter `|dead-url=` ignored (`|url-status=` suggested) (help)
3. ↑  Avedis Guidanian's biography on National News Agency of Lebanon
**Արման Հովհաննիսյան** (մայիսի 12, 1980(1980-05-12), Մասիս, Հայկական ԽՍՀ, ԽՍՀՄ), հայ երգիչ, Հայաստանի վաստակավոր արտիստ։

Կենսագրություն
--------------

Ծնվել է 1980 թվականի մայիսի 12-ին, Հայկական ԽՍՀ Մասիս քաղաքատիպ ավանում։ Երգչի գործունեությունն սկսել է 12 տարեկանից։ Երգել է Մասիսի երգի և պարի անսամբլում, որի հետ շրջագայել է Հայաստանի բոլոր շրջաններով։ Մասիսի միջնակարգ դպրոցը ավարտել է 1997 թվականին։ 1996-1997 թվականներին սովորել է Երևանի Կոմիտասի անվ. պետական կոնսերվատորիայում։ Մինչ 3-րդ կուրս սովորել է Սարգիս Թորոսյանի դասարանում, որից հետո տեղափոխվել է ժողովրդական երգի ամբիոն` Ռուբեն Մաթևոսյանի դասարան։ 2008 թվականին ավարտել է Երևանի կոնսերվատորիայի վոկալ-տեսական ֆակուլտետի ժողովրդական երգի ամբիոնի ասպիրանտուրայի բաժինը։ Առաջին ձայնասկավառակը` «Սեր և հայրենիք»-ն է, որը թողարկել է ուսանողական տարիներին։ 2001 թվականից սկսել է համերգային գործունեությունը աշխարհով մեկ։ Մենահամերգներով հանդես է եկել Երևանում (2008 թվական, 2011 թվական, 2019 թվական), Լոս Անջելեսում (2011 թվական, 2013 թվական, 2022 թվական) և Փարիզում (2013 թվական)։ Նկարահանվել է մի շարք տեսահոլովակներում և թողարկել ավելի քան 15 ձայնասկավառակ։

2020 թվականի սեպտեմբերի 21-ին Լաս Վեգասի Փառքի ծառուղում բացվել է Արման Հովհաննիսյանի անվանական աստղը։

Ձայնասկավառակներ
----------------

* Ֆանտաստիկա (2001)
* Սիրելիս (2006)
* Գիտեմ (2007)
* Live Concert (2009)
* Հոգիս (2010)
* Live Concert World (2011)
* Ժամանակ (2013)
* Live at Nokia Theater, LA (2014)
* Սեր և Հայրենիք (2015)

Տեսաներիզներ
------------

* Best Video Collection (2008)
* Live Concert (2009)
* Super Best (2011)
* Live Concert World (2011)
* Live at Nokia Theater, LA (2014)

Սինգլեր
-------

| Թվական | Անվանում |
| --- | --- |
| 2005 | Այս գիշեր |
| 2010 | Սեր և Հայրենիք |
| 2010 | Կուզեմ գետ մի պահ |
| 2012 | Հզոր Հայաստան |
| 2012 | Անուշիկ իմ քույրիկ |
| 2013 | Լա Լա Լա |
| 2013 | Ժամանակ |
| 2014 | Ես շուտով տուն կգամ |
| 2015 | Անուշ բալես |
| 2015 | Փափուրի |
| 2016 | Իմ բաժին սերը |
| 2016 | Օրեր օրեր |
| 2016 | 50 տարի |
| 2017 | Սրտիս տեր |
|

Ծանոթագրություններ
------------------

1. ↑  "Արխիվացված պատճենը". Արխիվացված է the original 2022 թ․ օգոստոսի 6-ին. Retrieved 2020 թ․ մայիսի 14. `{{cite web}}`: Unknown parameter `|dead-url=` ignored (`|url-status=` suggested) (help)
2. ↑  "Լաս Վեգասի Փառքի ծառուղում բացվել է Արման Հովհաննիսյանի անվանական աստղը (տեսանյութ)". *GP NEWS*. 2020 թ․ սեպտեմբերի 22. Retrieved 2020 թ․ սեպտեմբերի 23.(չաշխատող հղում)

Արտաքին հղումներ
----------------

* Archived 2017-05-17 at the Wayback Machine.
* 
* Archived 2017-12-28 at the Wayback Machine.
**Ավերյինոների տուն** (ռուս.՝ Дом Аверьино), XIX դարի կեսի առանձնատուն ՌԴ Ռոստովի մարզի Տագանրոգ քաղաքի պատմական կենտրոնում, որը գտնվում է Հունական, 50 հասցեում։ Ավերյինոների տունը մշակութային ժառանգության տարածաշրջանային նշանակության օբյեկտ է։

Պատմություն
-----------

Կոմերչեսկի (այժմ՝ Ուկրաինական) նրբանցքի և Հունական փողոցի անկյունում գտնվող հողատարածքը XIX դարի սկզբին ամբողջությամբ պատկանել է առևտրական Ավերյինոների ընտանիքին։ Տարածքում գտնվել է մի քանի շինություն։ Ամենահինը ճաղաշարքով երկհարկանի տունն է, որը կառուցվել է 1818 թվականին (Ուկրաինական, 7)։ Հետագայում տնատիրությունը մաս-մաս վաճառվել է, և այս առանձնատունն անցել է Մուսսուրի ընտանիքին։ Երկհարկանի անկյունային տունը (Հունական, 50/11) կառուցվել է XIX դարի առաջին կեսին։ 1855 թվականին այն լրջորեն տուժել է քաղաքի ուղղությամբ անգլո-ֆրանսիական նավատորմի համազարկի հետևանքով։ Արդյունքում տերերը ստիպված էին այն վերակառուցել։ Տնատիրությունը պատկանել է վաճառական Ա. Ն. Ավերյինոյին, իսկ 1890 թվականից, ընտանիքի գլխավորի մահից հետո, նրա կնոջը՝ Սոֆյա Ավերյինոյին։ 1896 թվականին տնատիրությունն անցել է Ա. Գ. Ռիդելին և նրա ժառանգներին։ 1915 թվականին առանձնատունը ձեռք է բերել շոգենավային ընկերության սեփականատեր Ֆ. Կ. Զվորոնոն։

1919 թվականին շենքում գտնվել է Սպիտակ բանակի Ռուսաստանի Հարավի Գերագույն գլխավոր հրամանատար գեներալ-լեյտենանտ Ա. Ի. Դենիկինի ռազմակայանը։ Հոկտեմբերի 23-ին Ավերյինոյի տանը կազմակերպվել է ռուսական բանակի զինվորական կարևոր պաշտոնյաների, ինչպես նաև դաշնակիցների (Մեծ Բրիտանիայի, Չեխոսլովակիայի, Լեհաստանի) ռազմական առաքելությունների ընդունելություն։

Խորհրդային իշխանության հաստատվելուց հետո շենքն ազգայնացվեց։ 1920-ական թվականներին առանձնատանն աշխատել է ժողովրդական կրթության քաղաքային բաժինը, գործել է գերմանացի զավթիչների երեխաների համար յոթնամյա դպրոցը, ապա՝ № 8 մանկատունը։

1944-1948 թվականներին շենքի երկրորդ հարկը զբաղեցրել է պիոներների և դպրոցականների տունը, իսկ առաջին հարկում աշխատել է Պ. Ի. Չայկովսկու անվան № 1 մանկական երաժշտական դպրոցը, որը զբաղեցրել է այդ շենքը մինչև 2000 թվականը։

Նկարագրություն
--------------

Ավերյինոների տան ճարտարապետությունը համատեղում է կլասիցիզմին և բարոկկոյին բնորոշ տարրեր։ Բավականին խիստ ճակատը զարդարված է կոպտատաշ քարով։ Ուղղանկյուն պատուհանների զարդաքիվերը հաջորդաբար աղեղնաձև են և եռանկյունաձև։ Մութակներով քիվը ամբողջ պարագծով պսակված է երեսկալով։ Բակի կողմից կա մետաղյա ցանցկեն պարիսպներով պատշգամբ, որը հենվում է չորս սյուների վրա։

Ծանոթագրություններ
------------------

1. ↑  "Сайт «Объекты культурного наследия (памятники истории и культуры) народов Российской Федерации». ЖИЛОЙ ДОМ. КОМПЛЕКС ЗАСТРОЙКИ УЛИЦЫ". Retrieved 2017 Մարտ 31.(չաշխատող հղում)
2. ↑  "Дом 50/11". Исторический Таганрог. Արխիվացված է the original 2017 թ․ մարտի 5-ին. Retrieved 2017 թ․ մարտի 4. `{{cite web}}`: Unknown parameter `|dead-url=` ignored (`|url-status=` suggested) (help)
3. ↑  В. И. Тимошенко. (2003.). *Энциклопедия Таганрога*. РостИздат, Ростов-на-Дону. pp. 126–127.

Գրականություն
-------------

* *В. И. Тимошенко* Энциклопедия Таганрога. — Ростов-на-Дону: РостИздат, 2003. — 526 с.
**Աղվան Վաղարշակի Հունանյան** (ապրիլի 10, 1941(1941-04-10), Լենինական, Հայկական ԽՍՀ, ԽՍՀՄ - մարտի 22, 2021(2021-03-22), Երևան, Հայաստան), հայ գեղանկարիչ, Հայաստանի նկարիչների միության անդամ։

Կենսագրություն
--------------

Աղվան Հունանյանը ծնվել է 1941 թվականին Լենինական քաղաքում, 1958 թվականին ավարտել է նույն քաղաքի Մերկուրովի անվան նկարչական դպրոցը և ընդունվել Երևանի Փանոս Թերլեմեզյանի անվան գեղարվեստի ուսումնարանի գունանկարի բաժին։ 1966-1971 թվականներին սովորել է Երևանի գեղարվեստաթատերական ինստիտուտի գունանկարի բաժնում։ Հայաստանի նկարիչների միության անդամ է 1976 թվականից։ Մասնակցել է հանրապետական և միութենական ցուցահանդեսների։ Հեղինակ է բազմաթիվ գրաֆիկական աշխատանքների։

1987 թվականին Անգլիայի Ռոյ-Մելսի պատկերասրահը գնել է Վան Հունանյանի «Հիշողություններ» կտավը։ Նկարչի աշխատանքներից գտնվում են նաև Մոսկվա և Լոս Անջելես քաղաքներում։ 2001 թվականին Հունգարիայում ցուցադրվել է Վան Հունանյանի «Նարեկացի» գրաֆիկական աշխատանքը։

Որպես ձևավորող-նկարի աշխատել է «Հայ Գրքի» վարչությունում, իսկ շախմատի դպրոցում աշխատել է նկարիչ։

Նրա աշխատանքները գտնվում են Ֆրանսիայում, Իտալիայում, Հունգարիայում, Հայաստանի ազգային, Վանաձորի, Աբովյանի, Գյումրիի, Ջերմուկի և այլ քաղաքների պատկերասրահներում։

Ստեղծագործություններ
--------------------

* «Անի»
* «Հիշողություններ»
* «Փախուստ»
* «Մուսալեռ» (Մոսկվա)
* «Անիական» (Մոսկվա)
* «Ուխտավորներ»
* «Ընտանիք»
* «Պիկնիկ»
* «Արձագանք»
* «Կոմպոզիցիա»

Ծանոթագրություններ
------------------

1. 1 2 3 4  «AV Production - Վան Հունանյան»
2. ↑  "AV Production - Վան Հունանյան". *avproduction.am*. Արխիվացված է the original 2022 թ․ փետրվարի 5-ին. Retrieved 2019 թ․ հուլիսի 29. `{{cite web}}`: Unknown parameter `|dead-url=` ignored (`|url-status=` suggested) (help)
3. ↑  "Հունանյան Վան (Աղվան) Վաղարշակի | Փախուստ - Շտեմարան - Հայաստանի ազգային պատկերասրահ". *www.gallery.am*. Retrieved 2019 թ․ հուլիսի 29.
*Վիքիպեդիայում կան հոդվածներ Առաքելյան ազգանունով այլ մարդկանց մասին։*

**Արմեն Բորիսի Առաքելյան** (օգոստոսի 25, 1962(1962-08-25), Ավետարանոց, Ասկերանի շրջան, ԼՂԻՄ, Ադրբեջանական ԽՍՀ, ԽՍՀՄ - մարտի 6, 1993(1993-03-06), Կուսապատ, Մարտակերտի շրջան, Արցախ), հայ ազատամարտիկ, Արցախյան ազատամարտի մասնակից։

Կենսագրություն
--------------

Արմեն Առաքելյանը ծնվել է 1962 թ. օգոստոսի 25-ին Ասկերանի շրջանի Ավետարանոց գյուղում։ Գյուղի միջնակարգ դպրոցում 8-րդ դասարանն ավարտելուց հետո ուսումը շարունակել է Հայաստանի Ագարակ ավանի պրոֆտեխուսումնարանում։ Ծառայել է Խորհրդային բանակում։ Զորացրվելուց հետո բնակություն է հաստատել Գրոզնի քաղաքում։ Արցախյան շարժումը նրան ետ է բերել հայրենի գյուղ։ Անդամագրվել է գյուղի ջոկատում, որտեղ ծառայում էին նաև նրա երկու եղբայրները։ Գումարտակի հրամանատարի տեղակալն էր։ Մասնակցել է բազմաթիվ մարտերի։ Զոհվել է 1993 թ. մարտի 6-ին Մարտակերտի շրջանի Կուսապատ գյուղի ազատագրության համար մղված մարտում։ Հետմահու պարգևատրվել է «Շուշիի ազատագրման համար» մեդալով։ Ամուսնացած էր, ունի մեկ դուստր։ Հանգչում է հայրենի գյուղի գերեզմանատանը։

Ծանոթագրություններ
------------------

1. ↑  "Արմեն Առքելյանը Արցախյան պատերազմի թանգարանի կայքում". Արխիվացված է the original 2016 թ․ մարտի 5-ին. Retrieved 2014 թ․ մարտի 9. `{{cite web}}`: Unknown parameter `|dead-url=` ignored (`|url-status=` suggested) (help)
**Վայմու փողոց** (էստ․՝ Vaimu tänav, Հոգիների փողոց), Հին Տալլինի (Էստոնիա) կարճ (90 մետր) փողոցներից է, միացնում է Պիկ և Լայ փողոցները։

Պատմություն
-----------

XVII դարի գերմանական աղբյուրներում փողոցը նշվում է որպես Spukgasse/Spukstrasse (հոգիների փողոց)։

Էստլյանդիայի նահանգապետ իշխան Շախովսկու հրամանով առաջարկվել էր ցուցանակներ դնել փողոցներում «տեղական երեք լեզուներով» (էստոներեն, գերմաներեն, ռուսերեն)։ 1872 թվականի փետրվարի 3-ին մագիստրատը հաստատել է գերմաներեն անվանումը։ Շախովսկին առաջարկել էր իր տարբերակը՝ «Անմաքուր փողոց»։

Այն չգոհացրեց մագիստրատին և տանտերերին, քանի որ նման անվանումը կմեկնաբանվեր որպես կեղտոտ փողոց։

Խորհրդային տարիներին, 1950 թվականին, փողոցի անվանումը փոխվել է Վանայի։ Վայմա անվանումը ձևավորվել է 1992 թվականին։

Ծանոթագրություններ
------------------

1. ↑  "Имена таллинских улиц". Արխիվացված է the original 2015 թ․ մայիսի 5-ին. Retrieved 2017 թ․ հունիսի 28.
2. ↑  Lugeja küsib: kas Tallinna vanalinna on tekkimas punaste laternate tänav?
3. ↑  Vaimu tn 3, Vanalinn
4. ↑  Эстонский гид. Д. 34 по улице Лай (էստոներեն)

Արտաքին հղումներ
----------------

* Панорама улицы
* Улица Вайму — любимое место обитания духов, домовых и привидений.
* Топ-десятка таллиннской нечисти
**Ավստրալիական մեծ ծոց** (անգլ.՝ Great Australian Bight), մեծ բաց ծոց, որը կապված է Հնդկական օվկիանոսի ջրերի հետ։ Գտնվում է Ավստրալիայի հարավային ափի կենտրոնական և արևմտյան մասում։ Ավստրալիայի մեծ ծոցը ձգվում է դեպի արևելք՝ Արևմտյան Ավստրալիայի արևմտյան հրվանդանից մինչև Թասմանիայի հարավ-արևմտյան հրվանդան։ Ծոցի ափի երկարությունը կազմում է մոտ 1160 կմ։ Մակերեսը մոտ 1335 հազար կիլոմետր²։ Խորությունը մինչև 5670 մետր։ Գլխավոր նավահանգիստը Ադելաիդան է։ Ծոցի մեծ մասը գտնվում է տարածքի հարավում, Արևմտյան Ավստրալիա և Հարավային Ավստրալիա նահանգների սահմանին հարակից։

Ավստրալիական մեծ ծոցի ափամերձ գիծը բնութագրվում է ափամերձ ժայռերով (մինչև 60 մ բարձրություն), ավազոտ լողափերով և ժայռոտ տեռասներով։ Դենմարկ գետը թափվում է Վիլսոնի ծոց։

Ֆլորա և ֆաունա
--------------

Ծովածոցի ջրերը, չնայած համեմատաբար մակերեսային խորությանը, չեն տարբերվում բուսական և կենդանական աշխարհի հարստությամբ՝ նստվածքի աննշան կուտակման պատճառով։ Այնուամենայնիվ, ծոցում ապրում են բազմաթիվ շնաձկներ, հատկապես ափամերձ ջրերում, ինչպես նաև հարթ կետեր, որոնք գաղթում են տարածաշրջանի ներսում։

Պատմություն
-----------

Ավստրալիական մեծ ծոցը առաջին անգամ հետազոտվել է եվրոպացիների կողմից 1627 թվականին, երբ հոլանդացի ծովագնաց Թիսենը նավարկեց իր արեւմտյան սահմանների երկայնքով։ Հետագայում ափը մանրամասն քարտեզագրվեց անգլիացի հետազոտող կապիտան Մեթյու Ֆլինդերսի կողմից 1802 թվականին, Ավստրալիայի մայրցամաքի շուրջ իր ճանապարհորդության ընթացքում։

Ծանոթագրություններ
------------------

1. ↑  Կաղապար:СГНЗС
2. ↑  "Marine Regions · Great Australian Bight (IHO Sea Area)". Արխիվացված from the original on 2020 թ․ ապրիլի 23. Retrieved 2017 թ․ հունիսի 19.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Բրիտանիկա · Մեծ կատալոնական · Մեծ նորվեգական · Մեծ սովետական (1 հրտ.) |
|  |
| Չափորոշչային վերահսկողություն | GND: 4835705-4 · LCCN: sh92003612 · VIAF: 234360251 · WorldCat VIAF: 234360251 |

 |
**Ստրադիվարիուս**, իսպանական միջազգային կանացի հագուստի ցանց։

Պատմություն
-----------

Ստրադիվարիուսը հիմնադրվել է 1994 թվականին մի ընտանիքի կողմից, սակայ 1999 թվականից սկսած այն *Inditex* ընկերության մասն է հանդիսանում։ Այժմ բրենդն ունի ավելի քան 877 խանութ շուրջ 57 երկրներում, ներառյալ Հայաստանում։

Շփոթմունք
---------

Հաճախ Ստրադիվարիուսը շփոթում են հայտնի երաժշտական գործիքներ ստեղծող ընտանիքի՝ Ստրադիվարիուսի հետ։

Stradivarius–ը աշխարհում
------------------------

Ստրադիվարիուսի խանութը Ֆիլիպիններում
Ստրադիվարիուսն ունի խանութներ և բուտիկներ հետևյալ երկրներում՝ Մարոկկո, Եգիպտոս, Մեքսիկա, Կոլումբիա, Կոստա Ռիկա, Դոմինիկյան Հանրապետություն, Էկվադոր, Գվատեմալա, Հոնդուրաս, Սալվադոր, Պանամա, Չինաստան, Սաուդյան Արաբիա, Թուրքիա, Ինդոնեզիա, Ճապոնիա, Ղազախստան, Լիբանան, Հորդանան, Արաբական Միացյալ Էմիրություններ, Հարավային Կորեա, Ֆիլիպիններ, Սինգապուր, Թայլանդ, Օման, Կատար, Քուվեյթ, Բահրեյն, Իսպանիա, Ռուսաստան, Լեհաստան, Իտալիա, Ֆրանսիա, Պորտուգալիա, Հունաստան, Ռումինիա, Ուկրաինա, Հունգարիա, Կիպրոս, Բուլղարիա, Սլովենիա, Սլովակիա, Լիտվա, Խորվաթիա, Հայաստան, Իռլանդիա, Մալթա, Չեխիա, Բոսնիա և Հերցեգովինա, Սերբիա, Ալբանիա, Անդորա,Ադրբեջան, Էստոնիա, Վրաստան, Լատվիա, Մակեդոնիա, Մոնտենեգրո, Միացյալ Թագավորություն։

Ծանոթագրություններ
------------------

1. ↑  "Արխիվացված պատճենը". Արխիվացված է the original 2017 թ․ հունիսի 6-ին. Retrieved 2015 թ․ օգոստոսի 17.
**Արկադի Արկանովի բաճկոնակի հուշարձան** (ռուս.՝ Памятник жилетке Аркадия Арканова), հումորային հուշարձան Ղրիմի Յալթա քաղաքի Հումորի ծառուղում, որը գտնվում է Առափնյա փողոցում՝ «Յուբիլեյնի» համերգասրահի մոտակայքում։

Պատմություն
-----------

Հումորի ծառուղին հիմնադրվել է 2004 թվականին՝ Յալթայի հումորի ու երգիծանքի փառատոնի և նրա կազմակերպիչներ Վլադիմիր Դանիլեցի և Վլադիմիր Մոիսեենկոյի շնորհիվ։

Տարբեր տարիների ծառուղում հայտնվել են նաև Միխայիլ Ժվանեցկու պորտֆելը (2004), Ալեքսանդր Շիրվինդտի ծխամորճը (2006), Իոսիֆ Կոբզոնի խոսափողը (2007), Սոնյա մորաքրոջ հայելին ու գլխարկը՝ Կլարա Նովիկովայի պատվին (2014), «Հարմոն և կիթառ» քանդակը՝ քառյակասացներ Միխայիլ Վաշուկովի և Նիկոլայ Բանդուրինի պատվին (2015)։

Գրող-երգիծաբան Արկադի Արկանովի բաճկոնակի հուշարձանը բացվել է երկրորդ փառատոնի օրերին՝ 2005 թվականի օգոստոսին։ Արարողությունը տեղի է ունեցել հազարավոր քաղաքացիների ներկայությամբ, մասնակցել են նաև փառատոնի մասնակիցները, որոնք նաև գրողի ընկերներն են՝ Ռոման Կարցևը, Յան Առլազորովը, Ալեքսանդր Շիրվինդտը, Կլարա Նովիկովան, Վլադիմիր Վիշնևսկին, Պոնոմարենկո եղբայրները, Արկադի Ինինը, Վլադիմիր Դանիլեցը, Միխայիլ Աշումովը, Գեորգի Դելիևը և նրա «դիմակները», ինչպես նաև վրացի երգչուհի Թամարա Գվերդծիթելին։

Արկադի Արկանովը ներկա է եղել իր հագուստի պարագայի հուշարձանի բացմանը։ Երբ նա տեսել է քանդակը, զարմացել է, քանի որ մինչ այդ ասվել էր, որ պետք է տեղադրվի Արկանովի ֆրակի հուշարձանը։

Նկարագրություն
--------------

Թիթեռնիկ փողկապով բաճկոնակը տեղադրված է 1:1,5 մասշտաբով գրքի վրա (Արկանովի ստեղծագործությունների հատորն է)։ Այդ հորինվածքն էլ ամրացված է դիորիտե պատվանդանին Քանդակը Ժվանեցկու պորտֆելից 4 մետր հեռավորության վրա է։ Քանդակագործ Իգոր Լիսենկոն քանդակը ստեղծել է երեք ամսում՝ ծախսելով 100 կիլոգրամ բրոնզ։ Նախագծի հեղինակն առանձնահատուկ ուշադրություն է դարձրել քանդակի ամրացմանը սյանը, քանի որ նախորդ տարի Ժվանեցկու 67-կիլոգրամանոց բրոնզե պայուսակը բացումից մեկ շաբաթ անց գողացվել էր։

Տես նաև
-------

* Հումորի ծառուղի (Յալթա)
* Ժվանեցկու պորտֆելի հուշարձան
* Շիրվինդտի ծխամորճի հուշարձան
* Կոբզոնի խոսափողի հուշարձան
* Կլարա Նովիկովայի գլխարկի հուշարձան
* Հարմոն և կիթառ (քանդակ)

Ծանոթագրություններ
------------------

1. 1 2  "Памятники Ялты: серьезные и с чувством юмора". Արխիվացված է the original 2019 թ․ մարտի 6-ին. Retrieved 2019 Փետրվար 12.
2. 1 2 3  "В ЯЛТЕ УВЕКОВЕЧИЛИ ЖИЛЕТКУ АРКАНОВА". Выпуск газеты Сегодня. 06.08.2005, №175 (2117). Retrieved 2019 Մարտ 12.
**Վաճառական Կազանցևների տուն** (ռուս.՝ Дом купцов Казанцевых), երկհարկանի քարե շենք Ռուսաստանի Սվերդլովսկի մարզի Իրբիտ քաղաքում։ Կառուցվել է XIX դարի վերջում։ Ներկայումս շենքում գործում է Ուրալի արվեստի թանգարանը։

Պատմություն
-----------

Տան շինարարությունը սկսվել է 1889 թվականին հայտնի տեղական կապալառու Իվան Տորոպովի կողմից։ Ըստ վարկածներից մեկի՝ շինարարության պատվիրատուն եղել է Ուրալում հայտնի ու հարգված Կազանցևների վաճառականական ցեղի ներկայացուցիչ Գավրիիլ Ֆոմիչ Կազանցևը։ 1892-1894 թվականներին շենքին ավելացվել են ելուններ, ինչպես նաև կցակառուցվել է ձախ թևը։

1918-2001 թվականներին շենքում գործում էր ծննդատուն։ 2002 թվականին շենքը հանձնվել է Իրբիտի կերպարվեստի պետական թանգարանին, իսկ 2006 թվականի մայիսի 25-ին վերակառուցումից հետո շենքում բացվել է Ուրալի արվեստի թանգարանը։

Նկարագրություն
--------------

Վաճառական Կազանցևների տունը քարե երկհարկանի շինություն է, որի հորինվածքում առանձնանում է ելունը, որը պսակվում է ասեղնասայրավոր գմբեթով և շենքը բաժանում է երկու անհավասար մասի, որոնք միմյանցից տարբերվում են բարձրությամբ, մասնատումներով և զարդարանքով։ Շենքի գլխավոր ճակատն անհամաչափ է. աջ թևը ձախից երկար ու ցածր է։ Գլխավոր մուտքի վերևում թեթև կոփածո ճաղերով պատշգամբ է, որի դուռն ու պատուհանը միավորված են սլաքաձև ռելիեֆի ուրվագծով։

Պատկերասրահ
-----------

* Վաճառական Կազանցևների տունըՎաճառական Կազանցևների տունը
* Շենքը երկու մասի բաժանող ելունըՇենքը երկու մասի բաժանող ելունը
* Շենքի մասին տեղեկություններով տախտակՇենքի մասին տեղեկություններով տախտակ

Ծանոթագրություններ
------------------

1. ↑  "Музей уральского искусства". *Ирбитский государственный музей изобразительных искусств*. Արխիվացված է the original 2018 թ․ ապրիլի 14-ին. Retrieved 2018 թ․ ապրիլի 14.
2. ↑  "Бывший дом купцов Казанцевых, ул. Володарского, 14". *Ирбитский краеведческий портал*. Retrieved 2018 թ․ ապրիլի 14.
3. 1 2  "Музей уральского искусства".(չաշխատող հղում)
4. ↑  Свод памятников истории и культуры Свердловской области. — Екатеринбург: ИД «Сократ», 2008. — Т. 2. Свердловская область. — 648 с.
**Վաղինակ Աբրահամյան** (14 սեպտեմբերի, 1965, Ստեփանակերտ - 10 փետրվարի, 1993, Չլդրան, Մարտակերտի շրջան), հայ ազատամարտիկ, Արցախյան ազատամարտի մասնակից։

Կենսագրություն
--------------

Վաղինակ Աբրահամյանը ծնվել է 1965 թ. սեպտեմբերի 14-ին Ստեփանակերտ քաղաքում։ Թիվ 1 դպրոցում ութամյա կրթություն ստանալուց հետո պրոֆտեխուսումնարանում ստացել է խառատի մասնագիտություն։ Զինվորական պարտադիր ծառայությունն անցել է Յակուտիայում։ Զորացրվելուց հետո որպես բանվոր աշխատանքի է անցել շինվարչությունում։

Արցախյան շարժման ժամանակ մասնակցել է միտինգներին, միաժամանակ՝ կամավորական ջոկատների կազմում մասնակցել Ստեփանակերտի ինքնապաշտպանությանը։ Պաշտպանության բանակի ստեղծման օրից ծառայության է անցել ԿՊՇ-ում, մասնակցել է Մարտակերտի շրջանի գյուղերի ազատագրմանը։ Զոհվել է 1993 թ. փետրվարի 10-ին Մարտակերտի շրջանի Չլդրան գյուղի ազատագրական մարտում։ Հետմահու պարգևատրվել է ՀՀ և ԼՂՀ «Արիության համար», Շուշիի ազատագրման համար և «Մայրական երախտագիտություն՝ Արցախի քաջորդիներին» մեդալներով։ Ամուսնացած չէր։ Հանգչում է Ստեփանակերտի քաղաքային գերեզմանատանը։

Ծանոթագրություններ
------------------

1. ↑  "Վաղինակ Աբրահամյանը Արցախյան պատերազմի թանգարանի կայքում". Արխիվացված է the original 2016 թ․ մարտի 5-ին. Retrieved 2014 թ․ փետրվարի 17. `{{cite web}}`: Unknown parameter `|dead-url=` ignored (`|url-status=` suggested) (help)
**«Արևոտ օր»**, Հովհաննես Այվազովսկու կտավ, որը ստեղծվել է 1884 թվականին, գտնվում է Թեոդոսիայի Հովհաննես Այվազովսկու անվան պատկերասրահում։ Նկարը նկարվել է յուղաներկերով, կտավի վրա։

Այվազովսկին ստեղծել է իր յուրահատուկ գեղանկարչական լեզուն։ Իր ստեղծագործություններում նա օգտագործել է ինքնատիպ գունային զգացողություն։ Այդ ամենը թույլ էր տալիս նրան ստեղծել անհավանական և անկրկնելի կտավներ։ Նկարիչը կարողանում էր հստակ և անսովոր ձևով տեսնել և արտահայտել ծովի վիճակը։
Նա գիտեր բազմաթիվ նկարչական գաղտնիքներ, որոնք օգնում էին նրան պատկերել թափանցիկ ալիքները, որոնք ջարդվում էին ժայռերին։

Իր «Արևոտ օր» կտավում Այվազովսկին պատկերել է ծովը փոքր-ինչ ալեկոծված, բայց միաժամանակ նաև հանգիստ և խաղաղ վիճակում։ Այս նկարում Այվազովսկին չի պատկերել միայն այն ինչ տեսնում էր, այլ նաև այն ինչ զգում էր։

Ծանոթագրություններ
------------------

1. ↑  "1884. Айвазовский И.К. "Солнечный день."". Արխիվացված է the original 2020 թ․ նոյեմբերի 28-ին. Retrieved 2015 թ․ նոյեմբերի 14. `{{cite web}}`: Unknown parameter `|dead-url=` ignored (`|url-status=` suggested) (help)
2. ↑  "Sunny day"
3. ↑  "Sunny Day, 1884". Արխիվացված է the original 2019 թ․ հուլիսի 10-ին. Retrieved 2015 թ․ նոյեմբերի 14. `{{cite web}}`: Unknown parameter `|dead-url=` ignored (`|url-status=` suggested) (help)

Աղբյուրներ
----------

* Հովհաննես Այվազովսկու կյանքը և ստեղծագործությունները Archived 2020-11-28 at the Wayback Machine.
**«Ավանգարդ» մարզադաշտ** (ռուս.՝ Стадион «Авангард»), ֆուտբոլային մարզադաշտ ՂրիմիՅալթա քաղաքում, որն ունի երկու ֆուտբոլային դաշտ (կանաչ և այրուքացան)։ Յալթայի «Ռուբին» ֆուտբոլային ակումբի տնային մարզադաշտն է։ Այրուքացան խոտածածկով մարզադաշտի տարողությունը, որը նախկինում օգտագործվում էր որպես Ուկրաինայի օլիմպիական թիմի նախապատրաստական մարզաբազա, 7000 նստատեղ է։ Մարզադաշտում անցկացվում են նաև թեթև աթլետիկայի տարբեր մրցություններ։

Տեղակայված է քաղաք Յալթա, Բիրյուկովի փողոց, 2ա հասցեով։

Նկարագրություն
--------------

Յալթայի ամենամեծ ժողովրդականությունը վայելող մարզադաշտը գտնվում է Վոդոպադնայա գետի հովտում, լեռների և զբոսայգու շրջապատում։ Յալթայի «Ավանգարդ» մարզադաշտն ունի ստանդարտ խոտածածկով ֆուտբոլային դաշտ, ռետինապատ վազքուղիներով, պտտաձողերով այրուքացան խոտածածկով մարզադաշտ։ «Ավանգարդ» մարզադաշտի տարածքում գործում են մարզասարքերով փակ մարզադահլիճ, բռնցքամարտի, յոգայի և շեյփինգի խմբակներ (բոլորը լրացուցիչ վճարով)։ Մարզադաշտում հաճախ են անցկացվում ֆուտբոլային հանդիպումներ, երկրների ազգային հավաքականների հավաքներ։

2018 թվականի մարտին հիմնական մարզադաշտում տեղադրվել է էլեկտրոնային լուսադիոդային լուսատախտակ, որի շնորհիվ «Ավանգարդը» սկսել է համապատասխանել Ղրիմի Պրեմիեր-լիգայի և գավաթի խաղարկության խաղերն անցկացնելու համար սահմանված հիմնական պահանջներին։ Լուսատախտակի չափսերն են՝ 4,5 × 1,8 մետր։

Վերակառուցում
-------------

2018 թվականի հուլիսից սկսվել է «Ավանգարդ» մարզադաշտի վերակառուցումը, որը նախատեսվում է ավարտել 2020 թվականին։ Այդ նպատակով հատկացվել է ավելի քան 800 միլիոն ռուբլի։

Ծանոթագրություններ
------------------

1. ↑  Տվյալ աշխարհագրական օբյեկտը տեղայակված է Ղրիմի թերակղզում, որի մեծ մասը տարածքային վեճի առարկա է Ռուսաստանի և Ուկրաինայի միջև։ Համաձայն Ռուսաստանի վարչատարածքային բաժանման՝ թերակղզում տեղակայված են ՌԴ Ղրիմի Հանրապետության սուբյեկտները և դաշնային նշանակություն ունեցող Սևաստոպոլ քաղաքը։ Համաձայն Ուկրաինայի վարչատարածքային բաժանման՝ Ղրիմում գտնվում են Ուկրաինայի կազմի մեջ մտնող Ղրիմի Ինքնավար Հանրապետությունը և հատուկ կարգավիճակ ունեցող Սևաստոպոլ քաղաքը։
2. ↑  "Поля и стадионы ялтинского футбола". Արխիվացված է the original 2012 թ․ հոկտեմբերի 5-ին. Retrieved 2019 թ․ հունվարի 22.
3. ↑  Стадион «Авангард»
4. ↑  Федерация легкой атлетики города Ялта
5. ↑  Стадион "Авангард"
6. ↑  На ялтинском стадионе "Авангард" установлено новое электронное табло (ФОТО)
7. ↑  В Ялте реконструкция стадиона "Авангард" может начаться уже в этом году
8. ↑  Стадион «Авангард» в Ялте начнут реконструировать в июле 2018 года
*Վիքիպեդիայում կան հոդվածներ Գևորգյան ազգանունով այլ մարդկանց մասին։*

**Արման Գևորգյան** (նոյեմբերի 12, 1977(1977-11-12), Երևան, Հայաստան), հայ կինոռեժիսոր, սցենարիստ և պրոդյուսեր։ Հայտնի է «Անիրական սեր» և «Հաջողության հորոսկոպ» ֆիլմերով։

Կենսագրություն
--------------

Արման Գևորգյանը ծնվել է 1977 թվականի նոյեմբերի 12-ին Երևանում։ 1994 թվականին ընդունվել է Ռազմաօդային ակադեմիա, 2006 թվականին՝ Երևանի թատրոնի և կինոյի պետական ինստիտուտ՝ ռեժիսուրայի ֆակուլտետ։

2001 թվականին աշխատանքի է ընդունվել «Արմենիա» հեռուստաընկերություն որպես մոնտաժի ռեժիսոր, իսկ 2005 թվականին՝ Հանրային հեռուստաընկերություն՝ որպես թոք շոուի ռեժիսոր։

2008 թվականից աշխատել է Շանթ հեռուստաընկերությունում որպես հեռուստասերիալի ռեժիսոր։ 2011-2013 թվականներին աշխատել է Բեգ Սաունդ կինոընկերությունում, ռուսական հեռուստաընկերությունների համար թողարկել 3 մինի սերիալ։

2014 թվականին «New Art Cinema Production» կինոընկերության հետ թողարկել է իր առաջին լիամետրաժ գեղարվեստական ֆիլմը՝ «Անիրական սեր»։

2015 թվականին «Սպուտնիկ ի Տրիո Ֆիլմ» կինոընկերության հետ թողարկել է «Հաջողության հորոսկոպ» լիամետրաժ գեղարվեստական ֆիլմը։ Նույն թվականին «Էխո ֆիլմ» կինոընկերության հետ թողարկել է «SOS, Ձմեռ պապ կամ ամեն ինչ կիրականանա» ամանորյա ֆիլմը։

Ֆիլմագրություն
--------------

### Դերերը կինոյում

| Տարեթիվ | Ֆիլմ | Դեր |
| --- | --- | --- |
| 2013 | Առողջարանային մառախուղ | դրվագ |
| 2012 | Հրաձիգը | կապիտան Սազոնով |

### Ռեժիսոր

| Տարեթիվ | Ֆիլմ |
| --- | --- |
| 2015 | Դիպուկահարը․ դիմադրության հերոսը |
| 2015 | Հաջողության հորոսկոպ |
| 2015 | SOS, Ձմեռ պապ, կամ Ամեն ինչ կիրականանա |
| 2014 | Ետ նայիր |
| 2014 | Անիրական սեր |
| 2013 | Առողջարանային մառախուղ |
| 2012 | Հրաձիգը |
| 2012 | Ռուսաստան՝ սիրո հետևից |

### Սցենարիստ

| Տարեթիվ | Ֆիլմ |
| --- | --- |
| 2014 | Ետ նայիր |

### Պրոդյուսեր

| Տարեթիվ | Ֆիլմ |
| --- | --- |
| 2014 | Ետ նայիր |

Ծանոթագրություններ
------------------

1. ↑  "Арман Геворгян". kino-teatr.ru. 2016 թ․ օգոստոսի 6. Retrieved 2017 թ․ հունվարի 18.
2. 1 2  "ԱՐՄԱՆ ԳԵՎՈՐԳՅԱՆ". avproduction.am/. Արխիվացված է the original 2020 թ․ սեպտեմբերի 27-ին. Retrieved 2017 թ․ հունվարի 18.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database · ԿինոՊոիսկ |
|  |
| Բառարաններ և հանրագիտարաններ | AV Production |
|  |
| Չափորոշչային վերահսկողություն | LCCN: no2016085610 · VIAF: 76146936751413781803 · WorldCat VIAF: 76146936751413781803 |

 |
**Վահե Պարսումյան** (1943, Բեյրութ, Լիբանան), հայ նկարիչ։

Կենսագրություն
--------------

Վահե Պարսումյանը ծնվել է Բեյրութում։ 1960-ական թվականներին սովորել է Բեյրութի գեղարվեստի ակադեմիայում։ 1973 թվականից հաստատվել է Փարիզում, մասնակցել ցուցահանդեսների եվրոպական երկրներում։ Հեղինակ է գրաֆիկական լուծումներով գեղանկարչական կոմպոզիցիաների, որոնց բնորոշ են եռանկյուն, ուղղանկյուն գունաձևերը՝ հաճախ պարփակված սպիտակավուն գունեզրերով։ Պարսումյանը գաղափարավերացական արվեստի ներկայացուցիչ է։

Ստեղծագործություններ
--------------------

* «Տարանցում», 1975
* «Արվեստանոց», 1986 թվական, ՀԱՊ

Ցուցահանդեսներ
--------------

Անհատական ցուցահանդեսներ է ունեցել Բեյրութում (1970, 1973, 2013 թվականներ, Համազգային «Լյուսի Թութունջյան» պատկերասրահ)։ 
Խմբակային ցուցահանդեսների է մասնակցել Ֆրանսիայում, Գերմանիայում, Անգլիայում, Հարավսլավիայում։

Մրցանակներ
----------

* Տուլոն քաղաքի մրցանակ

Ծանոթագրություններ
------------------

1. ↑  *Ով ով է. Հայեր. Կենսագրական հանրագիտարան, հատոր առաջին, Երևան, 2005*.
2. ↑  "Ֆրանսահայ կերպարվեստ, [[Շահեն Խաչատրյան]], Երևան Անահիտ, 1991։" (PDF). Արխիվացված է the original (PDF) 2018 թ․ ապրիլի 17-ին. Retrieved 2018 թ․ մարտի 7. `{{cite web}}`: Unknown parameter `|dead-url=` ignored (`|url-status=` suggested) (help)
3. ↑  «Արվեստանոց», ՀԱՊ(չաշխատող հղում)
4. ↑  Վաւերական Վերացապաշտ Նկարիչ Վահէ Պարսումեան
5. ↑  Վահէ Պարսումեանի Գործերու Ցուցահանդէսի Բացում
**Աշխարհի ծայր հրվանդան** (ռուս.՝ Край Света), հրվանդան, որը գտնվում է Շիկոտան կղզու հյուսիս արևելքում, Ռուսաստանի Սախալինի մարզում։

Այն ժայռ է, որը երկարությամբ խորանում է Խաղաղ օվկիանոսի խորքերը և սուզվում 40-50 մետրանոց սանդղավանդերով։ 20-րդ դարի երկրորդ կեսին տարածված վայր է դարձել զբոսաշրջիկների և նկարիչների համար։
Հարավ արևելյան ուղղությամբ ցամաքի մոտակա կտորը գտնվում է 5400 կմ հեռավորության վրա։ Լավ եղանակին հրվանդանից երևում են հարևան կղզիների՝ Կունաշիրի և Իտուրուպի հրաբուխները։

Աշխարհի ծայր հրվանդանը կողքից կարելի է հետևել Կռաբ հրվանդանից, որը կղզու ամենա արևելյան մասն է։ Սանդղավանդին հասնելու համար պետք է 10 կմ անցնել ոտքով։

Աշխարհի ծայր անվանումը հրվանդանին տվել է ռուսական մի արշավախմբի ղեկավար Յուրի Եֆրեմովը, ով հետազոտում էր կղզին, այն Ռուսաստանին միանալուց հետո։

Հրվանդանի տեսարանն օգտագործվել է Ռոբինզոն Կրուզոյի մասին պատմող խորհրդային Ֆիլմում։

Ծանոթագրություններ
------------------

1. ↑  "Опасные прелести Южных Курил | Телеграф | Вокруг Света". Արխիվացված from the original on 2013 թ․ փետրվարի 6. Retrieved 2013 թ․ հունվարի 29.
2. ↑  "Travel Agency «Omega-Plus»". Արխիվացված է the original 2013 թ․ դեկտեմբերի 27-ին. Retrieved 2013 թ․ հունվարի 29.
3. ↑  "Курилы". Արխիվացված է the original 2013 թ․ փետրվարի 6-ին. Retrieved 2013 թ․ հունվարի 29.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |

 |
*Վիքիպեդիայում կան հոդվածներ Գևորգյան ազգանունով այլ մարդկանց մասին։*

**Արթուր Գառնիկի Գևորգյան**(հունիսի 24, 1997(1997-06-24), Աբովյան, Կոտայքի մարզ, Հայաստան և Հայաստան - ապրիլի 2, 2016(2016-04-02) կամ ապրիլի 4, 2016(2016-04-04), Ջրական, Ադրբեջան և Հադրութի շրջան, Արցախ), զինծառայող, շարքային, քառօրյա պատերազմի մասնակից։

Կենսագրություն
--------------

Արթուր Գևորգյանը ծնվել է 1997 թվականի հունիսի 24-ին Կոտայքի մարզի Աբովյան քաղաքում։ Սովորել է Աբովյանի թիվ 1 դպրոցում, որն ավարտելուց հետո աշխատանքի նպատակով մեկնել է Ռուսաստան։ 2015 թվականին վերադարձել է Հայաստան, պարտադիր զինծառայության անցել Արցախի Ջաբրայիլ բնակավայրում, եղել է ավագ-գնդացրորդ։ 2016 թվականի ապրիլի 2-ին մարտական գործողությունների ժամանակ զոհվել է 9-րդ ՊՇ 115 մարտական դիրքը պաշտպանելիս։ Արթուրի մարմինը մի քանի օր անց «Կարմիր խաչի» միջամտությամբ վերադարձվել է հայկական կողմին։

Հուղարկավորություն
------------------

Հոգեհանգիստը տեղի է ունեցել 2016 թվականի ապրիլի 5-ին՝ ժամը 17:00-ին, իսկ հուղարկավորությունը՝ 2016 թվականի ապրիլի 6-ին՝ ժամը 13:30-ին Կոտայքի մարզի Աբովյանի եկեղեցում։

Պարգևներ
--------

Արթուր Գառնիկի Գևորգյանը հետմահու պարգևատրվել է ՀՀ Նախագահի կողմից «Արիության համար» և Արցախի նախագահի կողմից «Մարտական ծառայություն» մեդալներով։

Նրա հիշատակին նվիրված Աբովյանի թիվ 1 դպրոցում դասասենյակ է բացվել և բակում ցայտաղբյուր է կանգնեցվել։

Ծանոթագրություններ
------------------

1. 1 2 3 4 5 6 7 8  Այսօր Ապրիլյան պատերազմի հերոս Արթուր Գևորգյանի ծննդյան օրն է
2. ↑  "ՀՀ ՊՆ-ն զոհված զինծառայողների անուններ ու լուսանկարներ է հրապարակել". *armenpress.am*. Retrieved 2019 թ․ փետրվարի 5.
3. ↑  "Այսօր Արթուր Գևորգյանի տարեդարձն է". Արխիվացված է the original 2020 թ․ օգոստոսի 10-ին. Retrieved 2019 թ․ փետրվարի 5.
4. ↑  "Հայկական կողմին հանձնված Արթուր Գևորգյանին կհուղարկավորեն վաղը". *ՄԱՄՈՒԼ.am*. Retrieved 2019 թ․ փետրվարի 5.

Արտաքին հղումներ
----------------

* «Մեզ պաշտպանելով զոհվեց մեր հերոսը». Արթուր Գևորգյան